text: इस्लामाबाद: पाकिस्तान के पूर्व सैन्य तानाशाह परवेज मुशर्रफ ने अमेरिका पर पाकिस्तान के खिलाफ जाकर भारत से नजदीकी बढ़ाने का आरोप लगाया है। मुशर्रफ ने कहा है कि अमेरिका अपनी जरूरतों के हिसाब से पाकिस्तान से बर्ताव करता है और जब उसे इस्लामाबाद की जरूरत नहीं होती तो उसे ‘दगा’ दे देता है। एक्सप्रेस ट्रिब्यून की रिपोर्ट के मुताबिक, पूर्व राष्ट्रपति और ऑल पाकिस्तान मुस्लिम लीग (APML) के प्रमुख ने वॉयस ऑफ अमेरिका को दिए एक इंटरव्यू में कहा कि पाकिस्तान-अमेरिका संबंधों को काफी झटके लगे हैं और अभी यह अपने ‘सबसे निचले स्तर’ पर है।